
ЧРЕЗ
ПРЕДСЕДАТЕЛЯ
			НА ОБЩИНСКИ СЪВЕТ – РУСЕ

			ДО
			КМЕТА
			НА ОБЩИНА - РУСЕ





			П  И  Т  А  Н  Е

от  МАРИЯН  ЙОРДАНОВ  ДИМИТРОВ, 
ПРЕДСЕДАТЕЛ НА ГРУПАТА ОБЩИНСКИ СЪВЕТНИЦИ НА ПП „ВЪЗРАЖДАНЕ“, 
			 GSM:  0887/17-48-48,

НА ОСНОВАНИЕ:  Чл. 33, ал. 1, т. 4 от ЗМСМА и    чл. 103, ал. 2 във връзка с чл. 104 от Правилника на Общински съвет – Русе,

ОТНОСНО:  Строеж на паркинг в зелената площ на         ул. „д-р Петър Берон“, срещу номер 30 и срещу съседните номера.


УВАЖАЕМИ  ГОСПОДИН  ПРЕДСЕДАТЕЛ,

УВАЖАЕМИ ГОСПОДИН КМЕТЕ,

	На 08.07.2026 г. започна строеж на паркинг, който се извършва от служители на Община Русе в зелената площ на адрес в гр. Русе ул. “д-р Петър Берон", срещу номер 30 и сещу съседните номера.
	Още същия ден, изпратените от Община Русе работници премахнаха изцяло короната на най-младото дърво – липа на 20 години, в озеленената площ, като беше оставена съвсем малка част от стъблото без нито един клон, което е в нарушение на Наредба № 30 за изграждане и опазване на зелената система, която в чл. 15 забранява при строителство да се деформират надземните части на дървесната растителност. Увредена е и коренната система на няколко други 60 годишни дървета.
	Разтревожени граждани зададоха множество въпроси относно строителството на паркинга на намиращата се на мястото зам. кмет Златомира Стефанова, която им отговори, че не е оторизирана да дава изявления по тези въпроси.       



Във връзка с това искам да задам на кмета Пенчо Милков следните въпроси:

1. Какъв е статута на поземлния имот, в който се извършва строителството на 
паркинг, съгласно ОУП на гр. Русе, какво е неговото предназначение според този план и същият явява ли се публична общинска собственост по силата на чл. 61 ал. 4 във връзка с ал. 2 от ЗУТ?

2. Налице ли е промяна в предназначението на поземления имот, който е 
озеленена площ от Зелената система на Община Русе и с какъв акт и на какво основание е извършена тази промяна?

3. Налице ли е одобрен ПУП за този поземлен имот, който да предвижда 
строителството на паркинг, кога и с каква заповед е одобрен и кога е влязла в сила същата? Този ПУП в съответствие ли е с предвижданията на ОУП?

4. Налице ли е уведомяване на всички заинтересовани лица по смисъла на чл. 13 
от ЗУТ, доколкото става въпрос за озеленена площ за широко обществено ползване, предназначена за трайно задоволяване на обществени потребности от общинско значение? Как и кога са били уведомени заинтересованите лица, след като на нито една от околните жилищни сгради не е била разлепвано обявление за проектирания ПУП, за да е възможно да се подадат възражения срещу него?

5. Нарушава ли започналото строителство разпоредбата на чл. 62 ал. 2 от ЗУТ, 
съгласно която озеленените площи, които представляват публична собственост, не могат да бъдат продавани, преотстъпвани и обременявани с вещни тежести, както и да бъдат използвани за други цели?

6. В случай, че предназначението на зелената площ, представляваща „улично 
озеленяване“ по смисъла на чл. 61 ал. 2 от ЗУТ и не е било променено, на какво основание се извършва там строителство на паркинг, след като изграждането на подобен обект не е разрешено с разпоредбата на чл. 62 ал. 7 от ЗУТ?

7. Налице ли са нарушения на  чл. 62а. ал. 1 от ЗУТ, съгласно която не може да се 
променя предназначението на съществуващите озеленени площи или на части от тях в урбанизираните територии, реализирани съгласно предвижданията на устройствените планове?

8. Проведено ли е обществено обсъждане за подобна промяна, съгласно чл. 62а   
ал. 3 от ЗУТ, който изисква промяната на предназначението на територии и поземлени имоти по ал. 2 да се разрешава след обществено обсъждане, проведено по реда на            чл. 127, ал. 1, от общинския съвет с решение, прието с мнозинство две трети от общия брой на съветниците? Налице ли е такова решение на Общински Съет - Русе и кога е гласувано същото?









9. Налице ли е проведена процедура по чл. 62а ал. 5 от ЗУТ, според която норма 
предназначението на територии и поземлени имоти, предвидени в общите или подробните устройствени планове на урбанизираните територии за озеленени площи, които не са реализирани, може да се променя с нов общ или подробен устройствен план на цялото населено място или селищно образувание, ако със схемите или план-схемите на зелената система се доказва, че са спазени нормативите за озеленени площи?
10. Налице ли са одобрени инвестиционни проекти за извършвания строеж и в тях отразена ли е съществуващата дървесна растителност от липи на мястото, където се строи? Кой и кога е одобрил тези инвестиционни проекти?

11. При одобряване на тези проекти спазена ли е разпоредбата на чл. 62 ал. 3 от ЗУТ, съгласно койт съществуващи озеленени площи, представляващи публична собственост, се устройват и опазват като защитени територии по смисъла на чл. 8, т. 4?

12. Издадено ли е разрешение за строеж от Главния архитект на Община Русе, кога и на какво законово основание?

13. Налице ли е изискуемата по ЗУТ документация, свързана с откриване на строителната площадка и започналото строителство, като в тази насока съставени ли са всички изискуеми протоколи?

14. Защо няма монтирана информационна табела свързана с вече откритата строителна площадка?

15. В случай, че гореизброените разпоредби на ЗУТ не са били спазени и липсват издадени валидни строителни книжа за извършваното строителство, кое длъжностно лице е разпоредило неговото извършване и на какво правно основание?

	
Желая да получа писмен и устен отговор на сесията на 16.07.2026 г.





09.07.2026 г.				        С УВАЖЕНИЕ   ……….......................................
гр. РУСЕ								            / МАРИЯН ДИМИТРОВ /

